
ПОКАНА ЗА СЪСТЕЗАНИЕ 
ДП „НЕОЛИМПИЙСКИ КЛАСОВЕ – ЮНОШИ И ДЕВОЙКИ 2018
23.08.2018  -  26.08.2018 г. - гр. Приморско
1. ПРОЯВА

ДП „НЕОЛИМПИЙСКИ КЛАСОВЕ – ЮНОШИ И ДЕВОЙКИ 2018 ще  се проведе в класовете: Лазер 4.7; 420 и Кадет в гр. Приморско.
2. ОРГАНИЗАТОР
Проявата се организира от БФВ, а домакин е ОМК Приморско.
3. ПРАВИЛА
3.1.
ДП „НЕОЛИМПИЙСКИ КЛАСОВЕ – ЮНОШИ И ДЕВОЙКИ 2018 ще се ръководи от: Състезателните правила по ветроходство 2017 - 2020 (RSS)., правилата на съответните класовете, Наредбата на БФВ, Поканата за състезание (с изключение на промените направени в Състезателните инструкции) и от Състезателните инструкции на проявата.
3.2.
Ще се прилага Приложение P от Състезателните правила по ветроходство
            2017 - 2020 (RSS). 
3.3.
Специално правило: Лодка не може да изхвърля отпадъци във водата. Отпадъците могат да се дават на помощните лодки и на съдийските лодки.
4. ЗАЯВКИ, ДОКУМЕНТИ ЗА УЧАСТИЕ И СРОК ЗА ЗАЯВЯВАНЕ
4.1.
Лодка може да бъде заявена, като извърши регистрация по интернет, съответно на посочения  e–mail: secretary@bulsaf.bg.
4.2.
Право на участие имат състезатели, отговарящи на т. 5 от Наредбата на БФВ за провеждане на националните първенства и регатите по ветроходство.
4.3.
Медицински преглед, мерително свидетелство или декларация за съответствие с класните правила, застраховка с валидност за времето на състезанието, трябва да бъдат предствени в офиса на регатата до  18:00 часа на 23.08.2018 г. и не по-късно от 10:00 часа на 24.08.2018 г.
4.4.   Заявена лодка и състезател с невалидни документи, няма да бъде допусната за участие в състезанието.
4.5.    Водачи на отбори, треньори и друг помощен персонал трябва да регистрират осигуряващите си съдове в регатния офис.
5. ОБМЕР
5.1.
Всички лодки от клас 420, трябва да притежават валидно мерително свидетелство. 
5.2.
При липсата на мерително свидетелство, състезателите и/или техните треньори трябва да попълнят декларация за съответствие с класните правила на съответния клас.  
6. КЛАСОВЕ                            брой гонки
Клас: Лазер 4.7


 не повече от 12
Клас: 420 



 не повече от 12
Клас: Кадет



 не повече от 12
7. СЪСТЕЗАТЕЛЕН ПОЛИГОН  И  СЪСТЕЗАТЕЛНО РАЗСТОЯНИЕ
7.1.
Състезателният полигон ще бъде в акваторията на залива на гр. Приморско.
7.2.
Състезателното разстояние, реда на преминаване на знаците и от коя страна да бъде оставян всеки от тях ще бъдат уточнени в състезателните инструкции на проявата.
8. ПРОГРАМА
Програмата на проявата ще бъде както следва:
Четвъртък  23.08.2018 г.
16:30 - 18:00




Пристигане, регистрация и обмер
Петък  24.08.2018 г.
09:00 - 10:00




Краен срок за регистрация и обмер
10:30






Техническа конференция
11:00 






Официално  откриване  на  регатата
13:00 (старт на първа гонка за деня)
Гонки
Събота  25.08.2018  г.
12:00 (старт на първа гонка за деня)
Гонки
Неделя  26.08.2018  г.
10:30 (старт на първа гонка за деня)
Гонки
След 15:00 няма да бъде даван старт
* Награждаване на победителите и закриване на Регатата, възможно най-бързо след изтичане на протесното време.
9. КЛАСИРАНЕ
Ще се прилага Минималната система на класиране, съгласно Приложение А на Състезателните правила по ветроходство 2017 - 2020 (RSS).
10. СЪСТЕЗАТЕЛНИ ИНСТРУКЦИИ
Състезателните инструкции на проявата ще бъдат на разположение в офисa на регатата от 16:30 часа на 23.08.2018 г.
11. АЛТЕРНАТИВНИ НАКАЗАНИЯ
Ще се прилага правило RRS 44.1 и RRS 44.2 - Наказание "Две завъртания". Лодка, която е изпълнила наказание по RRS 31.2, RRS 44.1, RRS 44.2 или се е оттеглила трябва да попълни съответен формуляр в офиса на регатата преди края на протестното време.
12. НАГРАДИ
Ще бъдат връчени награди на всички участници, заели първо, второ и трето място в отделните класове и възрастови групи на проявата.
13. СОЦИАЛНИ ПРОЯВИ
Информация за социалните прояви ще се постави на официалното табло за съобщения.
14. ЗАСТРАХОВКА
Всички състезатели трябва да имат застраховка с валидност за времето на състезанието.
15. ОТГОВОРНОСТ
15.1.
Всички участници в проявата се състезават на свой риск и отговорност. 
15.2.
Организаторът на проявата, както и всяко физическо или юридическо лице, свързано с организацията на проявата не носят отговорност за имуществени и неимуществени щети, нараняване или смърт на състезател, настъпили на брега или в морето по време на участие или вследствие на участие в проявата.
16. ТЕЛЕВИЗИЯ И МЕДИИ
С подаване на заявката за участие във регата “ ДП НЕОЛИМПИЙСКИ КЛАСОВЕ – ЮНОШИ И ДЕВОЙКИ” 2017 , всички състезатели автоматично предоставят безвъзмездно на Организатора на проявата за вечни времена правата да заснема, използва и показва по всяко време и по свой избор всякакъв филмов и видео материал, фотографии и др., включително и на цифрови носители, заснети по време на проявата и съдържащи изображения на съответните състезатели.
17.  ИНФОРМАЦИЯ
По време на проявата официалната информация ще бъде показвана на табло пред регатния офис  и в сайта на БФВ .
18.  РЕЗУЛТАТИ
Резултатите ще бъдат огласявани възможно най-бързо след гонките за деня.
                    БФВ
e-mail: secretary@bulsaf.bg
тел. 0887060865
Любена Начева              
